text: মানিকগঞ্জে চাঞ্চল্যকর নববধু হত্যার ঘটনায় ৩ জনের মৃত্যুদন্ড – সংবাদজমিন
  জানুয়ারি ২৬, ২০২২ইং, ৬:১২ অপরাহ্ণ
  সর্বশেষ আপডেট: ডিসেম্বর ১৪, ২০২১, ২:৫০ অপরাহ্ণ
  মানিকগঞ্জ পৌরসভার পূর্ব দাশড়া এলাকায় চাঞ্চল্যকর নববধু সুপ্রিয়া সাহা হত্যার ঘটনায় তিনজনকে মৃত্যুদন্ড দিয়েছে আদালত। একই রায়ে অপর তিন আসামীকে যাবজ্জীবন কারাদন্ড ও একজনকে খালাস দেয়া হয়েছে। মঙ্গলবার বেলা সাড়ে ১১ টার দিকে জেলা ও দায়রা জজ আদালতের বিচারক জয়শ্রী সমাদ্দার এই রায় প্রদান করেন।
  মৃত্যুদন্ড প্রাপ্তরা হলেন, সুপ্রিয়ার শ^শুর দীলিপ চন্দ্র সরকার, শ্বাশুড়ি গীতা রাণী সরকার ও স্বামীর বন্ধু মহাদেব রায়। যাবজ্জীবন কারাদন্ড প্রাপ্তরা হলেন-বিষ্ণু পাল, সঞ্জিত সাহা রণ ও রঞ্জিত ঘোষ। আদালত সুপ্রিয়ার স্বামী দীপাঞ্জন সরকারকে খালাস দিয়েছে। যাবজ্জীবন কারাদন্ড প্রাপ্তদের উপস্থিতিতে আদালত এই রায় ঘোষণা করেন। মৃত্যুদন্ড আসামীরা পলাতক রয়েছেন।
  জানা যায়, পূর্ব দাশড়া এলাকার সুকুমার সাহার মেয়ে সুপ্রিয়া সাহার ২০১৬ সালে সদর উপজেলার কৈতরা গ্রামের দিলীপ সরকারের ছেলে দীপাঞ্জন সরকারের সাথে প্রেমের সর্ম্পকের পর পারিবারিক ভাবে সুপ্রিয়ার বিয়ে হয়। বিয়ের পর হতে স্বামী গৃহে শ্বশুর-শ্বাশুড়ী নির্যাতন চালিয়ে তাকে করে।